Վերադառնալով այն հարցին, թէ արդեօ՞ք Թուրքիոյ Հանրապետութիւնը ամբողջութեամբ նոր եւ Օսմանեան կայսրութենէն անջատ պետութիւն է, միջազգային իրաւունքի փրոֆեսէօր Ալֆրէտ Տը Զայեաս կը բացատրէ` «Հայերու դէմ 1915-1923 թուականներուն ցեղասպանութիւնը եւ համապատասխանութիւնը 1948-ի Ցեղասպանութեան պայմանագիրը» խորագիրը կրող գրութեան մէջ, ըսելով որ «իրաւայաջորդ պետութիւնը» պատասխանատուութիւն կը կրէ նախորդ վարչակարգի կատարած յանցանքներուն համար։ Թերեւս, այն պետութիւնը, որ նախորդի «շարունակութիւն»ն է, նոյնիսկ աւելի՛ պատասխանատուութիւն կը կրէ, քանի որ անոնց միջեւ տարբերութիւն չկայ, ինչպէս խոստովանած է Էրտողան, երկու շաբաթ առաջ։